
Көз башлангач, урамнарны яктырту мәсьәләсе актуальләшә. Эштәге өзеклекләр караңгыда уңайлы һәм куркынычсыз йөрергә мөмкинлек бирми. Бу турыда Татарстан Рәисе Рөстәм Минниханов Татарстан Республикасы Хөкүмәте Йортында узган республика киңәшмәсендә хәбәр итте.

Рөстәм Минниханов билгеләп үткәнчә, 1 сентябрьдән урамнарны яктырту мәсьәләләре турында 320 хәбәр "Халык контроле" һәм "Инцидент менеджмент" системалары аша алынган. “Димәк, бу тема бар. Балалар бакчаларына, мәктәпләргә, спортка, яшьләргә һәм социаль учреждениеләргә алып баручы барлык маршрутлар яктыртылырга тиеш. Без моны игътибар белән күзәтергә тиеш”, - диде Татарстан Рәисе җирле җитәкчеләргә.

Рөстәм Минниханов шәһәр һәм район хакимиятенә урамнарны яктырту проблемалары буенча халыкның үтенечләренә тиз җавап бирергә кушты. “Иминлек максатларында шәһәрнең төп автомагистральләрен, автомобиль юлларын һәм җәяүлеләр кичүләрен яктырту мониторингын көчәйтү мөһим. Соңгы вакытта җәяүлеләрне бәрдерү очраклары күп булды, кызганычка каршы, еш кына бу үлем-китемгә китерә. Шуңа күрә җәяүлеләр кичүе аңлаелшлы, дөрес билгеләнгән һәм яктыртылган булырга тиеш ”, - дип билгеләп үтте Республика Рәисе.

Татарстан Республикасы Премьер-Министры урынбасары - Татарстан Республикасы Министрлар Кабинеты Аппараты башлыгы Шамил Гаффаров көз көннәре җәяүлеләр катнашындагы аварияләр саны артуын искәртте. “Август ахырында һәм сентябрь башында иртә караңгы төшә башлый. Бу уңайдан, кызганычка каршы, җәяүлеләрне бәрдерүләр саны арта. Бу - бик актуаль һәм авыр тема. Мин моңа районнар һәм шәһәр башлыкларының игътибарын җәлеп итәм", - диде Татарстан Республикасы Министрлар Кабинеты штабы начальнигы һәм Юл хәрәкәтендә куркынычсызлыкны тәэмин итү буенча Хөкүмәт комиссиясенең традицион утырышы декабрьдә булачагын искәртте.

Шамил Гаффаров шулай ук 1 сентябрьдән 10 сентябрьгә кадәр республиканың мәгариф учреждениеләрендә бик күп эш башкарылганын искә төшерде. Дәүләт автоинспекциясенең якынча 170 хезмәткәре, барлык мәктәпләрдә булып, беренче сыйныф укучыларына юл куркынычсызлыгы дәресләре бирделәр. Балаларга шулай ук төрле чагылдыргыч элементлар бирелде: стикерлар, беләзекләр, брелоклар.
Татарстан Рәисе урамнарны яктырту мәсьәләленә игътибар итәргә өндәде